CELEX: E2010P0003
Language: da
Date: 2010-05-19 00:00:00
Title: Sag anlagt den 19. maj 2010 af EFTA-Tilsynsmyndigheden mod Island (Sag E-3/10)

15.7.2010   
            
            
               DA
            
            
               Den Europæiske Unions Tidende
            
            
               C 191/10
            
         Sag anlagt den 19. maj 2010 af EFTA-Tilsynsmyndigheden mod Island
   (Sag E-3/10)
   2010/C 191/08
   Den 19. maj 2010 anlagde EFTA-Tilsynsmyndigheden, repræsenteret af Xavier Lewis og Bjørnar Alterskjær som partsrepræsentanter for EFTA-Tilsynsmyndigheden, rue Belliard 35, 1040 Bruxelles/Brussel, BELGIQUE/BELGIË, sag mod Island ved EFTA-Domstolen.
   EFTA-Tilsynsmyndigheden anmoder EFTA-Domstolen om at fastslå følgende:
   
               1)
            
            
               Republikken Island har ved inden for den foreskrevne frist ikke at have vedtaget de foranstaltninger, der er nødvendige for at gennemføre den retsakt, der blandt andet er nævnt i punkt 31ea i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2002/87/EF af 16. december 2002 om supplerende tilsyn med kreditinstitutter, forsikringsselskaber og investeringsselskaber i et finansielt konglomerat og om ændring af Rådets direktiv 73/239/EØF, 79/267/EØF, 92/49/EØF, 92/96/EØF, 93/6/EØF og 93/22/EØF samt Europa-Parlamentets og Rådets direktiv 98/78/EF og 2000/12/EF), som tilpasset til EØS-aftalen ved protokol 1 hertil, tilsidesat sine forpligtelser i henhold til artikel 32 i ovennævnte retsakt og EØS-aftalens artikel 7
               og
            
         
               2)
            
            
               Republikken Island tilpligtes at betale sagsomkostningerne.
            
         
      Retlige og faktiske omstændigheder samt anbringender:
   
   
               —
            
            
               Denne sag vedrører undladelse af at gennemføre et direktiv om supplerende tilsyn med kreditinstitutter, forsikringsselskaber og investeringsselskaber i et finansielt konglomerat.
            
         
               —
            
            
               EFTA-Tilsynsmyndigheden anfører, at Island ikke har forelagt nogen oplysninger, der viser, at direktivet er blevet gennemført i Islands lovgivning, og at den ikke er i besiddelse af nogen oplysninger, der viser, at Island har truffet de nødvendige foranstaltninger for at gennemføre direktivet.
            
         
               —
            
            
               EFTA-Tilsynsmyndigheden anfører, at Island ikke har bestridt, at det ikke har sat de nødvendige love og administrative bestemmelser i kraft for at efterkomme dette direktiv.